Diari Oficial de la Generalitat Valenciana


Sumari del DOGV 6751, del 11-04-2012 (2012/3269)

RESOLUCIÓ de 27 de març de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni marc de col·laboració entre la Generalitat i ASAJA-Alacant, per a la realització d'activitats d'estudi, investigació i divulgació relacionades amb projectes i iniciatives legislatives de la Conselleria de Governació o amb qualsevol de les matèries que siguen d'interés a ambdós parts.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6751

Data del DOGV
:   11-04-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/3269


Data del document
:   27-03-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 27 de març de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni marc de col·laboració entre la Generalitat i ASAJA-Alacant, per a la realització d'activitats d'estudi, investigació i divulgació relacionades amb projectes i iniciatives legislatives de la Conselleria de Governació o amb qualsevol de les matèries que siguen d'interés a ambdós parts. [2012/3269]  
La Generalitat i ASAJA-Alacant, han subscrit, després de la tramitació prèvia reglamentària, el 3 març de 2012, un conveni marc de col·laboració per a la realització d'activitats d'estudi, investigació i divulgació relacionades amb projectes i iniciatives legislatives de la Conselleria de Governació o amb qualsevol de les matèries que siguen d'interés a ambdós parts.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 192/2012, i que figura com a annex d'esta resolució.  
  
València, 27 de març de 2012.-La directora general del Secretariat del Consell i Relacions amb les Corts: Mª Teresa Lleó Alonso.  
  
  
Conveni marc de col·laboració entre la Generalitat, a través de la Conselleria de Governació, i ASAJA-Alacant, per a la realització d'activitats d'estudi, investigació i divulgació relacionades amb projectes i iniciatives legislatives de la Conselleria de Governació o amb qualsevol de les matèries que siguen d'interès d'ambdues parts  
  
València, 3 de febrer de 2012  
  
Reunits  
D'una part, la Generalitat, representada pel conseller de Governació, Serafín Castellano Gómez, en virtut del que estableix l'article 17 f) de la Llei 5/1983, de 30 de desembre, del Consell, i de l'autorització conferida per a la signatura del present conveni per Acord del Consell, de 7 d'octubre de 2011.  
I d'una altra part,  
Eladio Aniorte Aparicio, amb DNI núm. 90129200U, com a representant legal d'ASAJA-Alacant, com a president de l'entitat esmentada i d'acord amb les facultats que té atribuïdes per l'article 29 dels estatuts de l'esmentada entitat.  
Les parts, en la representació que ostenten i amb les facultats que els seus respectius càrrecs els confereixen, es reconeixen prou capacitat legal per a l'atorgament del present conveni, i a l'efecte  
  
Manifesten  
I. Un dels objectius essencials del Consell de la Generalitat és el ple desplegament de l'Estatut d'Autonomia, que no sols és la norma institucional bàsica de la Comunitat Valenciana, sinó que constitueix la norma identitària sentida com a tal per tots els valencians. La plena posada en valor del nostre Estatut ha de ser una comesa en què també s'impliquen els sectors socials, econòmics, educatius, formatius i culturals, perquè des de tots estos àmbits poden realitzar-se importants aportacions que contribuïsquen a consolidar, promocionar i potenciar el nostre autogovern.  
II. En diversos preceptes del seu títol IV, i sense perjuí de les referències recollides en articles integrats en altres títols del mateix text normatiu, entre altres l'article 18, l'Estatut d'Autonomia de la Comunitat Valenciana atribueix a la Generalitat competències de distinta intensitat en relació amb matèries com la conservació, modificació i desplegament del Dret Foral Civil valencià, els esports i l'oci, l'educació, els espectacles públics, la investigació, la protecció civil, la policia autònoma, la seguretat pública, les consultes populars i els processos electorals autonòmics, així com l'adopció de mesures polítiques, fiscals, jurídiques i legislatives que garantisquen els drets del sector agrari valencià, el seu reconeixement social i cultural i la seua important labor en el manteniment de la cultura, de les tradicions i els costums més definitòries de la identitat valenciana.  
I, en el marc de l'organització de l'administració de la Generalitat, eixes competències són exercides, en tot o en part, en virtut de la normativa que es menciona tot seguit, a través de la Conselleria de Governació.  
III. L'article 12 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, confereix a la Conselleria de Governació competències en matèria d'interior, protecció civil, gestió de la unitat del Cos Nacional de Policia adscrita a la Comunitat Valenciana, prevenció, extinció d'incendis i gestió de les competències en matèria de situacions d'emergència, desplegament estatutari, consultes populars, bandes de música i pilota valenciana. Les competències esmentades es concreten en els articles 28 i 29 del Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat.  
Per la seua banda, el Decret 114/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Governació, en l'article 4, disposa que el conseller de Governació assumeix, entre altres, les competències en matèria d'escoles de música i escoles d'educands; bandes de música i societats musicals, en especial les relatives al foment, impuls i promoció estructural, social, econòmica i cultural de les bandes de música, escoles de música i d'educands i societats musicals; la promoció i protecció de l'associacionisme musical; així com les activitats i ensenyances musicals no reglades. Igualment, assumeix la competència relativa al foment, suport i potenciació, en tots els ordres, de l'esport de la pilota valenciana i la seua tutela, garantint-ne el coneixement, desplegament, pràctica i difusió dins i fora de la Comunitat Valenciana, i coordinant i ajudant al funcionament de la Federació Esportiva de Pilota Valenciana.  
  
En el mateix sentit, l'esmentat Reglament Orgànic i Funcional atorga a les tres direccions generals en què s'estructura la Conselleria de Governació la gestió de les competències següents:  
a) Respecte de la Direcció General de Seguretat i Protecció Ciutadana:   
- La direcció i gestió de les polítiques de la Generalitat en matèria de seguretat i protecció ciutadana.  
- La direcció i gestió de les polítiques relacionades amb la formació i selecció de les policies locals, dels serveis essencials i complementaris d'emergències i formació de la Unitat del Cos Nacional de Policia adscrita a la Comunitat valenciana, així com la direcció i gestió de l'organisme que té assumides les competències en esta matèria.  
  
- La investigació, desplegament i innovació en matèria de seguretat i emergències a través de l'organisme que té assumides les competències en matèria de formació i selecció.  
- La gestió i realització d'altres activitats formatives en matèria de seguretat, emergències i protecció ciutadana.  
- La coordinació i selecció de policies locals a la Comunitat Valenciana, així com el nomenament de representants en els tribunals.  
  
- Estudi, assessorament i elaboració del desplegament normatiu en matèria de policies locals de la Comunitat Valenciana.  
- Espectacles, establiments públics i activitats recreatives, en el marc del que estableix la llei.  
- En relació amb la Unitat del Cos Nacional de Policia adscrita a la Comunitat Valenciana, la direcció i gestió derivades de Llei Orgànica 2/1986, de 13 de març, de Forces i Cossos de Seguretat així com de l'Acord administratiu de col·laboració subscrit entre el Ministeri de l'Interior i la Generalitat, en matèria policial i l'exercici de les competències en matèria de personal i operativa dels membres de la unitat esmentada.  
- La gestió de les competències atribuïdes a la Generalitat en matèria de consultes populars i electorals, en el marc de la Llei Orgànica del Règim Electoral General i de la Llei Electoral Valenciana.   
- I la gestió en matèria d'ajuda a les víctimes del terrorisme així com les iniciatives en reconeixement a aquestes.  
b) Quant a la Direcció General de Prevenció, Extinció d'Incendis i Emergències:  
- La direcció i gestió de les polítiques de la Generalitat en matèria de prevenció i extinció d'incendis forestals, segons el que estableixen la Llei Forestal de la Comunitat Valenciana, la Llei de Protecció Civil i Gestió d'Emergències de la Comunitat Valenciana i en tota la normativa aplicable, en coordinació amb altres administracions públiques.  
  
- La direcció i gestió de les polítiques de protecció preventiva de les muntanyes o terrenys forestals de la Comunitat Valenciana, incloent les actuacions en infraestructures de prevenció i extinció d'incendis, així com la investigació de causes i realització d'anàlisis estadístiques sobre incendis forestals.   
- Fomentar la participació ciutadana en matèria de prevenció d'incendis forestals.  
- Establir i gestionar les polítiques de prevenció en l'ús públic i recreatiu de les muntanyes amb l'establiment de les mesures cautelars necessàries per a això.  
- La planificació, direcció, gestió i coordinació de la vigilància enfront del risc d'incendis forestals.  
- La direcció i gestió de polítiques d'informació i conscienciació ciutadana en matèria de prevenció d'incendis.  
- L'estímul de la col·laboració científica i acadèmica, així com el seguiment i la participació en projectes internacionals en matèria de prevenció i extinció d'incendis forestals.  
- L'elaboració de les mesures necessàries per a la recuperació o restauració dels terrenys degradats, erosionats o afectats per un incendi forestal.  
- La detecció i extinció d'incendis forestals  
- La competència en matèria de protecció civil i gestió d'emergències en el marc del que estableix la Llei de la Generalitat, de Protecció Civil i Gestió d'Emergències.  
- La direcció i gestió de la comanda del Consell de Seguretat Nuclear a la Generalitat.  
- I la direcció i gestió de la participació de la Generalitat en els consorcis de bombers.  
c) I, sota la responsabilitat de la Direcció General de Coordinació del Desenrotllament Estatutari:  
- Promoure, dirigir i orientar les iniciatives legislatives de desenrotllament estatutari, i dirigir i gestionar totes les actuacions encaminades a la recuperació, desenrotllament, impuls, potenciació i divulgació del dret foral civil valencià.  
- Impulsar quantes actuacions de distinta naturalesa a la legislativa dimanen de l'Estatut d'Autonomia per al seu desenrotllament.  
- Promoure convenis de col·laboració destinats a la investigació, promoció i divulgació del dret foral civil valencià.  
- Col·laborar en les polítiques d'assumpció i transferències de competències previstes en l'Estatut d'Autonomia de la Comunitat Valenciana.  
- Promoure les actuacions i polítiques orientades a la plena igualtat i solidaritat entre comunitats autònomes.  
- La direcció i gestió de les polítiques de la Generalitat destinades a la promoció de l'autogovern i el seu desenrotllament.  
- Fomentar convenis de col·laboració orientats a la promoció, coneixement, aprofundiment i consolidació de l'autogovern.  
- Promoure i impulsar actuacions encaminades a revalorar i difondre les senyes d'identitat del poble valencià reconegudes en l'Estatut d'Autonomia, així com totes les iniciatives orientades a vetlar per la protecció i defensa de la identitat i els valors i interessos del poble valencià i el respecte a la diversitat cultural de la Comunitat Valenciana, en desenrotllament del que disposa l'article 12 de l'Estatut d'Autonomia.  
  
- Promoure i gestionar, en col·laboració amb la resta d'administracions públiques implicades, la formació ciutadana en els valors, patrimoni històric i cultural i tradicions del poble valencià sobre els quals s'assenta el nostre autogovern, en especial fomentar la divulgació i investigació d'institucions tradicionals com el Tribunal de les Aigües de l'Horta de València.  
- Impulsar propostes encaminades a aconseguir una major presència i representació de la Comunitat Valenciana i els seus interessos en les institucions de l'Estat amb representació territorial.  
IV. Les organitzacions agràries ostenten la representació d'agricultors i ramaders amb la finalitat de defendre els interessos que els són propis, promovent entre altres aspectes la modernització i professionalització en el sector.  
V. La Conselleria de Governació i les distintes organitzacions agràries, i en aquest cas concret ASAJA-Alacant, poden col·laborar des dels seus respectius àmbits d'actuació en la realització d'activitats de diversa índole, no sols en matèria legislativa d'indubtable interès per als ciutadans i ciutadanes de la Comunitat Valenciana, mitjançant la participació de forma activa en l'elaboració d'avantprojectes normatius, amb suggeriments i recomanacions de nous continguts o perfilant els ja existents, sinó en qualsevol altre aspecte que en l'àmbit dels seus interessos i competències de la Conselleria de Governació resulte aconsellable.  
Si, de conformitat amb la finalitat de les organitzacions agràries, aquestes vetlen pels interessos dels agricultors i ramaders de la Comunitat Valenciana, la Conselleria de Governació és el departament del Consell encarregat de posar en pràctica, impulsar, promoure i difondre les polítiques de la Generalitat en els àmbits que han quedat ressenyats adés.  
Partint d'eixa complementarietat, s'estima que el present conveni és l'instrument idoni per a establir la col·laboració en la realització d'activitats d'estudi, investigació i divulgació relacionades amb projectes i iniciatives legislatives de la Conselleria de Governació o amb qualsevol de les matèries que siguen d'interès de les parts intervinents.  
  
En atenció a tot el que s'ha dit adés, ambdues parts formalitzen aquest conveni marc de col·laboració d'acord amb les següents  
  
Clàusules  
  
Primera. Objecte  
El present conveni marc té com a objecte la col·laboració entre la Generalitat, a través de la Conselleria de Governació, i ASAJA-Alacant per a la realització d'activitats d'estudi, investigació i divulgació relacionades amb projectes i iniciatives legislatives de la Conselleria de Governació. o amb qualsevol de les matèries que siguen d'interès d'ambdues parts.  
  
Segona. Desplegament del conveni marc  
1. La col·laboració entre la Generalitat i ASAJA-Alacant, firmants del present conveni marc, es vehicularà per mitjà de projectes d'actuació concreta en què, en tot cas, es determinaran les finalitats proposades, les tasques i activitats a realitzar i els mitjans necessaris per a portar-los a cap.   
Els projectes esmentats podran consistir en la realització d'actuacions d'estudi, investigació, promoció i difusió, com ara: elaboració de documents d'anàlisi; realització de trobades, jornades, seminaris i congressos; edició de publicacions i qualssevol altres actuacions que estiguen relacionades amb l'objecte d'aquest conveni.  
2. La Generalitat, a través de la Conselleria de Governació, podrà coadjuvar amb els mitjans personals i materials de què dispose en l'organització dels projectes d'actuació concreta; això s'instrumentarà a través de convenis específics amb la Conselleria de Governació, en els quals es consignarà el projecte, amb les especificacions a què es refereix l'apartat anterior.  
  
Tercera. No incidència en la despesa pública  
L'aplicació i execució d'aquest conveni, incloent-hi a l'efecte tots els actes jurídics que pogueren dictar-se en el seu desplegament o execució, no té cap incidència en la dotació de tots i cada un dels capítols de despesa assignada a la Conselleria de Governació, i en tot cas haurà de ser atesa amb els mitjans personals i materials de la Conselleria.  
  
  
Quarta. Comissió mixta  
Per a l'adequat desplegament i seguiment del present conveni es constituirà una comissió mixta. Esta comissió estarà formada per una representació paritària de dos membres per cada part, designada a l'efecte, i tindrà com a funcions la programació, seguiment i valoració de les activitats derivades d'aquest conveni de col·laboració.  
  
Cinquena. Termini de vigència  
El present conveni entrarà en vigor el dia de la signatura i en mantindrà la vigència per un termini de quatre anys.   
Transcorregut el termini de quatre anys, la vigència del conveni podrà prorrogar-se, amb l'acord previ exprés de les parts signants, per períodes anuals.  
  
Sisena. Finalització i causes d'extinció  
La vigència d'aquest conveni de col·laboració finalitzarà per compliment del termini de durada inicial o de les seues pròrrogues, si és el cas.  
A més podrà extingir-se per qualsevol de les causes següents:  
a) Mutu acord de les parts.  
b) Per resolució unilateral de qualsevol de les parts, prèvia denúncia expressa i notificada per escrit a l'altra part amb una antelació almenys de tres mesos. En tot cas, les parts es comprometen a finalitzar el desplegament de les accions ja iniciades en el moment de notificació de la denúncia.  
De produir-se la resolució anticipada del present conveni, s'hauran de concretar els efectes dels convenis específics que s'hagen subscrit per a desplegar-lo i que estiguen vigents en aqueix moment.  
  
Setena. Règim jurídic del conveni  
El present conveni té caràcter administratiu i es regirà pel que n'estableixen les clàusules o, si no n'hi ha, per allò que s'ha establit per la normativa general. La resolució de les controvèrsies que pogueren plantejar-se sobre la interpretació i execució del present conveni hauran de resoldre's de mutu acord entre les parts, a través de la comissió mixta. Si no poguera aconseguir-se l'acord esmentat, les possibles controvèrsies hauran de ser resoltes, de conformitat amb el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.  
  
I estant les parts d'acord amb el contingut del present document, perquè així conste i com a prova de conformitat, és signat en dos exemplars al lloc i en la data dalt indicats.  
  
Per ASAJA Alacant: Eladio Aniorte Aparicio.  
El conseller de Governació: Serafín Castellano Gómez.